ZMLUVA O DIELO
uzatvorená v zmysle ust. § 536 a nasl. Obchodného  zákonníka 
Článok I.
ZMLUVNÉ STRANY
Objednávateľ:  
Názov:
Mesto Humenné
V zastúpení:   
PhDr. Ing. Miloš Meričko
Adresa:        
Kukorelliho 34, 066 28  Humenné
IČO:            
00323021
DIČ:
2021232598
IBAN:
SK75 5600 000​0 0042 1099 3​002
Tel. č.:
057 / 7863 211
E-mail:
msu@humenne.sk
Kontaktná osoba:     Štefan Ducár
Telefón:                      0911 705 811
e-mail:                        stefan.ducar@humenne.sk        

      (ďalej len „objednávateľ“)



Zhotoviteľ:
Názov: 
...................................
V zastúpení:
...................................
Adresa:
...................................
IČO: 
...................................
DIČ: 
...................................
IČ DPH: 
...................................



IBAN: 
...................................
Register: 
...................................
Telefón: 
...................................
e-mail:
...................................        


(ďalej len „zhotoviteľ “)

Článok II.
PREDMET ZMLUVY O DIELO (ďalej len „ZOD“)

Zhotoviteľ sa touto zmluvou zaväzuje vykonať pre objednávateľa dielo spočívajúce vo vykonaní týchto prác: Výmena okien a balkónových zostáv v bytových domoch SNP 2517/33, SNP 2525/37,39 podľa rozpočtu (príloha č.1 ZoD) 

2.1 Záväzným podkladom pre vykonanie diela je rozpočet vypracovaný zhotoviteľom a odsúhlasený objednávateľom.

2.2 Zhotoviteľ zabezpečí naloženie so vzniknutým odpadom v súlade so zákonom o odpadoch             

v platnom znení, o čom vydá objednávateľovi potvrdenie
2.3 Zhotoviteľ vyhlasuje, že mu je známy rozsah prác a výkonov vyžadovaných touto ZOD a že sú mu známe všetky podstatné okolnosti na riadne a včasné vykonanie diela tak, ako bolo možné zistiť a predpokladať z obsahu uvedených dokladov čase predloženia súťažnej ponuky zhotoviteľa.
2.4 Súčasťou záväzku zhotoviteľa je aj vykonanie skúšok kvality a funkčnosti diela a odovzdanie príslušných dokladov o zhotovení diela (atesty, certifikáty, potvrdenia o zhode, potvrdenia o nakladaní so vzniknutým odpadom a pod.). Zhotoviteľ zhotoví dielo na vlastný náklad a nebezpečenstvo s odbornou starostlivosťou, v súlade s platnými právnymi predpismi a záväznými technickými  normami (STN)
2.5 Všetky tovary a stavebné materiály potrebné pre zhotovenie diela, včítane subdodávok zabezpečuje zhotoviteľ, ak sa zmluvné strany osobitne nedohodnú inak. Zhotoviteľ sa zaväzuje, že v zmluvách uzavretých so svojimi jednotlivými subdodávateľmi nebude dohodnutá tzv. výhrada vlastníctva, teda také ustanovenie, ktoré by stanovovalo, že zhotovované dielo, alebo akákoľvek jeho časť, je až do úplného zaplatenia ceny za dielo vo vlastníctve subdodávateľa. Dielo musí vždy priamo prechádzať do vlastníctva objednávateľa podľa tejto zmluvy.
2.6 Zhotoviteľ sa zaväzuje odovzdať dielo v čiastkovom plnení v súlade so zápismi uvedenými v stavebnom denníku. 

2.7 Objednávateľ sa zaväzuje vykonané dielo prevziať a zaplatiť za neho zhotoviteľovi cenu vo výške a za podmienok dohodnutých v Článku IV tejto zmluvy. 

2.8 Zmeny rozsahu, kvality, technických parametrov diela je možné vykonať len po vzájomnej písomnej dohode zmluvných strán.

2.9 O odovzdaní a prevzatí diela vyhotoví objednávateľ so zhotoviteľom protokol o odovzdaní a prevzatí diela, ktorý podpíšu oprávnení zástupcovia objednávateľa a zhotoviteľa.

Článok III.
MIESTO VYKONANIA DIELA
Miestom vykonania diela je: Bytové domy SNP 2517/33, SNP 2525/37,39 v Humennom.
Článok IV
ČAS VYKONANIA DIELA
4.1. Zhotoviteľ sa zaväzuje vykonať dielo v lehote do 15.07.2022.
4.2. Objednávateľ sa zaväzuje zabezpečiť pripravenosť staveniska a odovzdať zhotoviteľovi riadne pripravené stavenisko na vykonávanie diela, ktoré je predmetom tejto zmluvy najneskôr do 3 dni pred termínom začatia vykonávania diela dohodnutého v bode 1. tohto článku.

4.3 Zhotoviteľ zaháji realizáciu stavebných prác v rámci zhotovenia jednotlivých častí diela dňom odovzdania a prevzatia staveniska.
4.4 Objednávateľ nie je povinný zhotoviteľa na dodržiavanie vyššie uvedených termínov upozorňovať. V prípade omeškania zhotoviteľa s vykonaním diela objednávateľovi , je objednávateľ oprávnený voči zhotoviteľovi nárok na zmluvnú pokutu vo výške 0,01 % z ceny nedokončenej časti diela dohodnutej v Článku V, bode 5.1 tejto zmluvy za každý deň omeškania.
4.5 V prípade, že zhotoviteľ vykoná dielo pred lehotou dohodnutou v bode 1. tohto článku, je oprávnený upovedomiť objednávateľa o tejto skutočnosti a o pripravenosti diela na jeho odovzdanie objednávateľovi a objednávateľ sa zaväzuje dielo prevziať aj pred lehotou dohodnutou v bode 1. tohto článku. 

4.6 Kompletným dokončením celého diela je stav, kedy došlo k odovzdaniu a prevzatiu diela bez nedostatkov a nedokončených prác, t.j. až po podpísaní protokolu o odovzdaní a prevzatí diela zmluvnými stranami.
Článok V
CENA DIELA A PLATOBNÉ PODMIENKY
5.1 Zhotoviteľ vykoná všetky práce a dodávky potrebné pre realizáciu celého diela v rozsahu na tom určenom pri uzavretí tejto zmluvy na svoje náklady, vrátane odstránenia všetkých nedostatkov a nedorobkov. Cena je stanovená dohodou zmluvných strán v súlade so zákonom č.18/1996 Z.z. o cenách v platnom znení.

Cena diela bez DPH:
...................    € 

            20% DPH:

...................    € 
            Cena spolu:

...................    € 

Slovom: 

5.2 V dohodnutej cene za dielo sú obsiahnuté všetky výkony a vedľajšie výkony, ktoré patria k dodávke výkonov týkajúceho sa celého diela zhotovovaného k úplnému a riadnemu dokončeniu diela.
5.3 Zhotoviteľ je povinný poskytnúť plnenie a priamu súčinnosť pri akýchkoľvek dodatočných požiadavkách objednávateľa na doplnenie akejkoľvek dokumentácie spojenej s predmetom tejto zmluvy, a to na požiadanie objednávateľa v primeranej lehote, najneskôr však do 10 dní od doručenia písomnej požiadavky objednávateľa.
5.4 V prípade omeškania zhotoviteľa s vykonaním a odovzdaním diela objednávateľovi, je objednávateľ oprávnený uplatniť voči zhotoviteľovi nárok na zmluvnú pokutu vo výške  0,01 % z ceny diela dohodnutej v Článku V, bode 1. tejto zmluvy za každý deň omeškania.

5.5 Podkladom pre zaplatenie ceny plnenia bude daňový doklad – faktúra. Faktúra bude vystavená po prevzatí diela objednávateľom. Splatnosť faktúry je 15 dní odo dňa doručenia faktúry objednávateľovi.

5.6 V prípade omeškania objednávateľa so zaplatením faktúr zhotoviteľovi, je zhotoviteľ oprávnený uplatniť voči objednávateľovi nárok na zmluvnú pokutu  vo výške 0,01 %  z dlžnej sumy za každý deň omeškania. 

Článok VI
PRÁVA A POVINNOSTI ZHOTOVITEĽA
6.1 Zmluvné strany sa dohodli na pravidelných kontrolných dňoch, ktoré sa budú konať 1 krát týždenne v priebehu celej doby vykonávania diela. Na týchto kontrolných dňoch budú zmluvné strany hodnotiť kvalitu a postup prác podľa dohodnutého časového harmonogramu plnenia.

6.2 Zhotoviteľ bude vykonávať dielo vo vlastnom mene a na vlastnú zodpovednosť v súlade s príslušnými právnymi predpismi, pri dodržaní projektových parametrov, platných STN, technologických postupov, všeobecne záväzných technických požiadaviek a platných právnych, prevádzkových a bezpečnostných predpisov. 

6.3 Zhotoviteľ je povinný počas realizácie diela  udržiavať na stavenisku čistotu a poriadok tak, aby objednávateľ mohol riadne využívať objekt a po ukončení diela dať stavenisko do poriadku tak, aby po zhotoviteľovi nezostal na stavenisku žiaden odpad, ktorý vznikol počas realizácie.

Článok VII
PRÁVA A POVINNOSTI OBJEDNÁVATEĽA
7.1 Podmienkou pre riadne a včasné splnenie termínov dohodnutých v tejto zmluve zo strany zhotoviteľa je poskytnutie súčinnosti zo strany objednávateľa v takej forme a takým spôsobom, ako sa zmluvné strany dohodli v tejto zmluve alebo ako to bude požadovať zhotoviteľ v písomnej výzve doručenej objednávateľovi. 

7.2 Objednávateľ sa zaväzuje, že primerane okolnostiam platným ku dňu doručenia písomnej výzvy od zhotoviteľa podľa predchádzajúceho bodu poskytne zhotoviteľovi ním požadovanú súčinnosť. 
7.3 Objednávateľ je oprávnený kontrolovať vykonávanie diela osobne alebo prostredníctvom písomne  splnomocnenej tretej osoby. Ak objednávateľ zistí, že zhotoviteľ vykonáva dielo v rozpore so svojimi povinnosťami, je objednávateľ oprávnený požadovať, aby zhotoviteľ odstránil nedostatky vzniknuté chybným vykonávaním prác a dielo vykonával riadnym spôsobom. Ak tak zhotoviteľ diela neurobí opakovane ani v písomne dohodnutej primeranej lehote mu na to poskytnutej.

Článok VIII
OSTATNÉ DOJEDNANIA
8.1 Za celý priebeh realizácie, za odborné a včasné vykonanie prác podľa tejto ZOD a za výkon technického dozoru objednávateľa je poverený pán Štefan Ducár.
Článok IX
 ZODPOVEDNOSŤ ZA VADY A ZÁRUKA 
9.1 Zhotoviteľ zodpovedá objednávateľovi za to, že dielo bude vykonané podľa podmienok dohodnutých v tejto zmluve.

9.2 Zhotoviteľ poskytuje záruku na zhotovené dielo v dĺžke 60 mesiacov, ktorá sa vzťahuje na riadne dokončené dielo a začína plynúť dňom odovzdania a prevzatia diela objednávateľom.

9.3 Počas záručnej doby odstráni zhotoviteľ všetky vady spôsobené chybne vykonanými prácami pri plnení predmetu tejto zmluvy na vlastné náklady.

9.4 Objednávateľ sa zaväzuje, že vzniknuté vady diela počas záručnej doby oznámi bez zbytočného odkladu po zistení vady zhotoviteľovi písomnou formou.
9.5 Zmluvné strany sa dohodli pre prípad vád diela, že počas záručnej doby má objednávateľ právo požadovať a zhotoviteľ povinnosť bezplatne odstrániť vady diela.
9.6 Zhotoviteľ odstráni oprávnene reklamované vady v primeranej lehote zodpovedajúcej charakteru a rozsahu vád.
9.7 Zhotoviteľ nezodpovedá za vady spôsobené objednávateľom, resp. tretími osobami. 

Článok X
ZODPOVEDNOSŤ ZA ŚKODU 
10.1 Zhotoviteľ zodpovedá za seba, svojich zamestnancov a osoby poverené prácami podľa tejto zmluvy za škody spôsobené objednávateľovi v súvislosti s vykonaním diela, s výnimkou škôd spôsobených objednávateľom alebo tretími osobami a škôd vzniknutých v dôsledku vyššej moci.

Článok XI

ODOVZDANIE A PREVZATIE DIELA

11.1 Zhotoviteľ odovzdá a objednávateľ preberie riadne dokončené dielo. O odovzdaní a prevzatí celého diela zmluvné strany spíšu zápis, kde sa zhodnotí kvalita vykonaných prác, súpis nedostatkov a nedorobkov, zistených pri preberaní, s určením termínu ich odstránenia. Zhotoviteľ odstráni zistené nedostatky a nedorobky na vlastné náklady v lehote určenej objednávateľom.

Článok XII
ZÁVEREČNÉ USTANOVENIA 

12.1 Právne pomery neupravené v tejto zmluve sa riadia príslušnými ustanoveniami Obchodného zákonníka, prípadne ďalšími právnymi predpismi. Akékoľvek spory, alebo nezhody pri jej interpretácii budú riešené predovšetkým vzájomnou dohodou zmluvných strán. V prípade, že k takejto dohode nedôjde do 10 dní od vzniku sporu, je ktorákoľvek zmluvná strana oprávnená podať návrh na začatie konania na príslušný súd.

12.2 Zmeny a doplnky zmluvy musia byť vykonané formou písomného dodatku k zmluve a musia byť podpísané obidvoma zmluvnými stranami alebo formou  podpísania  cenovej ponuky alebo zápisom v stavebnom denníku a  podpísanom obidvoma zmluvnými stranami. 

12.3 V prípade, že niektoré z ustanovení tejto zmluvy sa stane neplatným, zostáva platnosť ostatných ustanovení nedotknutá. Ak nastane takáto situácia, zmluvné strany sa písomne dohodnú na riešení, ktoré zachová kontext a účel neplatného ustanovenia.

12.4 Zmluva nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni zverejnenia na webovom sídle objednávateľa.
12.5 Táto zmluva je vyhotovená v 3 rovnopisoch, pričom dve vyhotovenia obdrží objednávateľ a jedno vyhotovenia obdrží zhotoviteľ.

12.6 Neoddeliteľnou súčasťou tejto zmluvy sú prílohy:


Príloha č.1 

Príloha č.2
12.7 Zmluvné strany vyhlasujú, že si zmluvu prečítali, jej obsahu v plnom rozsahu porozumeli, zmluva vyjadruje ich skutočnú a vážnu vôľu zbavenú akýchkoľvek omylov na znak čoho zmluvu vlastnoručne podpisujú.






Za objednávateľa:                                                             Za zhotoviteľa:   

V Humennom dňa:                                                              V .......................... dňa: ...................
…...............................................                        
          ...................................................                                                             

     PhDr. Ing. Miloš Meričko




                                                                  
     primátor mesta Humenné                                               

     

Plastové okna - špecifikácia

Výmena v r. 2022

Bytové priestory:

1., Balkónová zostava š = 2 040 mm, v = 2 200 mm  -  13 ks

2, Jednodielne okno OS š = 1 200 mm, v = 1 500 mm  -  27 ks

3, Dvojdielne okno (priečka) š = 2 100 mm, v = 1 500 mm  -  12 ks

Zasklené izolačným dvojsklom s indexom prechodu tepla minimálne U = 1,1 W/(m2K)                                          Použitý 5 komorový okenný profil, rovné krídlo otváravo – sklopné bielej farby                                                                                    

Vrátane doplnkov: parapet vonkajší AL a vnútorné PVC, žalúzia biela s retiazkou

Vrátane prác: demontáže, ekologické zneškodnenie odpadov, montáže, murárske práce a montáže parapetov.

Poznámka:

Ľavé alebo pravé prevedenie bude potrebné preveriť u nájomníkov.

Zoznam nájomníkov dostane víťaz výberového konania.
Zoznam subdodávateľov a podiel subdodávok

Zhotoviteľ môže zabezpečiť realizáciu časti diela alebo vybraných prác prostredníctvom tretích osôb. Zhotoviteľ pritom zodpovedá objednávateľovi tak, ako by dielo vykonával sám. 

Zhotoviteľ  je povinný počas trvania tejto zmluvy dodržiavať  zák.č. 343/2015 ZVO s dôrazom na postupy a ustanovenia k uplatňovaniu subdodávateľov. Subdodávatelia zhotoviteľa, uvedení v tejto  prílohe musia spĺňať podmienku účasti podľa § 32  ods. 1 písm. e) ZVO. Zhotoviteľ sa zaväzuje oznámiť akúkoľvek zmenu údajov o subdodávateľoch uvedených v tejto prílohe zmluvy v rozsahu podľa § 41 ods. 3 a ods. 4 ZVO, t.j. zmenu obchodného mena a sídla subdodávateľa, IČO subdodávateľa, uviesť údaje o zmenenej osobe oprávnenej konať za subdodávateľa a predmet subdodávky. Týmto nie je dotknutá zodpovednosť zhotoviteľa za plnenie predmetu zmluvy. Zistený nesúlad v zmysle hore uvedených podmienok bude objednávateľ považovať za závažné porušenie zmluvných podmienok s následným uplatnením zmluvnej pokuty.

V prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa je zhotoviteľ  povinný žiadosťou min. 5 pracovných dní vopred predložiť objednávateľovi na schválenie každého subdodávateľa, ktorí musia  spĺňať podmienky účasti podľa § 32  ods. 1 písm. e) ZVO.  Súčasťou žiadosti bude spresnený rozsah prác, ktoré bude pre zhotoviteľa realizovať subdodávateľ a doklad o oprávnení uskutočňovať stavebné práce vo vzťahu k tej časti predmetu zákazky, ktorý má subdodávateľ plniť a uviesť údaje o osobe oprávnenej konať za subdodávateľa v rozsahu požadovanom v zák.č. 343/2015 ZVO. Zistený nesúlad bude objednávateľ považovať za závažné porušenie zmluvných podmienok s následným uplatnením zmluvnej  pokuty. Zhotoviteľ nie je oprávnený bez písomného súhlasu objednávateľa previesť svoje práva a záväzky podľa tejto zmluvy na nového subdodávateľa. 

Objednávateľ si vyhradzuje právo na posúdenie a schválenie zmeny subdodávateľa(ľov).

Zoznam subdodávateľov:

	Názov subdodávateľa
	Sídlo subdodávateľa
	IČO subdodávateľa
	Kontaktná osoba subdodávateľa
	Predmet subdodávky

	
	
	
	
	

	
	
	
	
	

	
	
	
	
	

	
	
	
	
	


V prípade, že zhotoviteľ nepredpokladá žiadnych subdodávateľov uvedie v prvom prázdnom riadku tabuľky vyjadrenie „Zhotoviteľ do času uzavretia tejto zmluvy nepredpokladá žiadnych subdodávateľov“.

V .................................. dňa ................. 

Meno, priezvisko a podpis oprávnenej osoby zhotoviteľa: ........................................


